作者:元稹
標題:西州院
內容:自入西州院，唯見東川城。今夜城頭月，非暗又非明。文案床蓆滿，卷舒贓罪名。慘淒且煩倦，棄之階下行。悵望天回轉，動搖萬裡情。參辰次第出，牛女顛倒傾。況此風中柳，枝條千萬莖。到來籬下筍，亦已長短生。感愴正多緒，鴉鴉相喚驚。牆上杜鵑鳥，又作思歸鳴。以彼撩亂思，吟為幽怨聲。吟罷終不寢，鼕鼕複鐺鐺。